CELEX: 32014D0363
Language: sk
Date: 2014-06-13 00:00:00
Title: 2014/363/EÚ: Rozhodnutie Komisie z  13. júna 2014 , ktorým sa mení rozhodnutie 2007/742/ES o tepelných čerpadlách poháňaných elektrinou alebo plynom a o plynových absorpčných tepelných čerpadlách [oznámené pod číslom C(2014) 3838]  Text s významom pre EHP

17.6.2014   
            
            
               SK
            
            
               Úradný vestník Európskej únie
            
            
               L 177/60
            
         ROZHODNUTIE KOMISIE
   z 13. júna 2014,
   ktorým sa mení rozhodnutie 2007/742/ES o tepelných čerpadlách poháňaných elektrinou alebo plynom a o plynových absorpčných tepelných čerpadlách
   
      
         [oznámené pod číslom C(2014) 3838]
      
   
   (Text s významom pre EHP)
   
      (2014/363/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 66/2010 z 25. novembra 2009 o enviromentálnej značke EÚ (1), a najmä na jeho článok 8 ods. 3 písm. c),
   po porade s Výborom Európskej únie pre environmentálne označovanie,
   keďže:
   
               (1)
            
            
               Tepelné čerpadlá vzduch/soľanka/voda-voda, ktoré dodávajú teplo do teplovodného systému ústredného vykurovania, patria do pôsobnosti rozhodnutia Komisie 2014/314/EÚ z 28. mája 2014, ktorým sa stanovujú ekologické kritériá na udeľovanie environmentálnej značky EÚ pre vodné ohrievače (2).
            
         
               (2)
            
            
               Rozhodnutie Komisie 2007/742/ES z 9. novembra 2007, ktorým sa ustanovujú ekologické kritériá udeľovania environmentálnej značky Spoločenstva pre tepelné čerpadlá poháňané elektrinou alebo plynom a pre plynové absorpčné tepelné čerpadlá (3), stráca účinnosť 31. októbra 2014.
            
         
               (3)
            
            
               Bolo vykonané posúdenie s cieľom vyhodnotiť relevantnosť a vhodnosť súčasných ekologických kritérií, ako aj súvisiacich požiadaviek na posudzovanie a overovanie stanovených v uvedenom rozhodnutí. Vzhľadom na rôzne štádiá revízneho postupu uvedeného rozhodnutia je vhodné predĺžiť obdobie platnosti ekologických kritérií a súvisiacich požiadaviek na posudzovanie a overovanie, ktoré sa v ňom ustanovujú. Obdobie platnosti ekologických kritérií a súvisiacich požiadaviek na posudzovanie a overovanie ustanovených v rozhodnutí 2007/742/ES by sa malo predĺžiť do 31. decembra 2016.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom výboru zriadeného podľa článku 16 nariadenia (ES) č. 66/2010.
            
         
               (5)
            
            
               Rozhodnutie 2007/742/ES by sa preto malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Rozhodnutie 2007/742/ES sa mení takto:
   
               1.
            
            
               V treťom odseku článku 1 sa vkladá toto písmeno c):
               
                           c)
                        
                        
                           tepelné čerpadlá, ktoré dodávajú teplo do teplovodného systému ústredného vykurovania
                        
                     
         
               2.
            
            
               V článku 4 sa slová „31. októbra 2014“ nahrádzajú slovami „31. decembra 2016“.
            
         Článok 2
   Toto rozhodnutie je určené členským štátom.
   
      V Bruseli 13. júna 2014
      
         
            Za Komisiu
         
         Janez POTOČNIK
         
            člen Komisie
         
      
   
   
      (1)  Ú. v. EÚ L 27, 30.1.2010, s. 1.
   
      (2)  Ú. v. EÚ L 164, 3.6.2014, s. 83.
   
      (3)  Ú. v. EÚ L 301, 20.11.2007, s. 14.